模型塑法（modeling）帶有削減性同添加性（additive）嘅成份，做法係搵一嚿啱大細嘅材料，然後用拉、撳同搓等嘅方法令嚿材料變形（即係話呢種做法通常都淨係會用於工藝黏土等軟腍腍嘅材料）途中可以添加或者搣走材料，喺嚿材料變成咗想要嘅形狀之後，雕塑者通常就會用某啲方法令嚿嘢變硬－簡單嘅例子有加熱（加熱會令好多種唔同嘅黏土變硬）。